

Република Србија

Аутономна Покрајина Војводина

Општинска управа општине Оџаци

**Одељење за урбанизам, стамбено-комуналне и**

**имовинско-правне послове**

Број: **ROP-ODZ-33636-CPI-2/2020**

Заводни број: 351-9/2020-01

Дана: 16.01.2020.године

 ОЏАЦИ

 Одељење за урбанизам, стамбено-комуналне и имовинско-правне послове Општинске управе општине Оџаци, поступајући по захтеву поступајући по захтеву Општине Оџаци, Кнез Михајлова број 24, за издавање грађевинске дозволе, на основу члана 8ђ. и 134. Закона о планирању и изградњи („Сл.гласник РС“,број 72/09, 81/09-испр., 24/2011, 121/2012, 42/2013- одлука УС, 50/2013- одлука УС, 98/2013-одлука УС, 132/2014, 145/14, 83/18, 31/19 и 37/19 др закон), члана 16. и 17. Правилника о спровођењу поступка обједињене процедуре електронским путем („Сл.гласник РС“, брoj 68/19), члана 81. став 1. тачка 3. Статута општине Оџаци („Сл. лист општине Оџаци“, број 2/19), члана 19. Одлуке о организацији Општинске управе општине Оџаци („Службени лист општине Оџаци“, број 20/2017) и члана 136. Закона о општем управном поступку („Службени гласник РС“, број 18/16 и 95/18 аутентично тумачење), доноси:

**Р Е Ш Е Њ Е**

**О ГРАЂЕВИНСКОЈ ДОЗВОЛИ**

**ИЗДАЈЕ СЕ грађевинска дозвола** **Општини Оџаци**, Кнез Михајлова број 24**, за изградњу саобраћајнице са пешачком стазом у улици Васе Пелагића,** на катастарским парцелама број **616, 2374 и 2370 к.о. Оџаци**.

Објекат је категорије Г, класификационе ознаке 211121.

Укупна површина коловоза је 767 m2, површина паркинга 97 m2, површина пешачких стаза је 576 m2 и површина бициклистичке стазе је 337 m2.

**Предрачунска вредност** радова износи **13.376.874,05** динара без ПДВ-а.

 Саставни део овог Решења чине:

* Локацијски услови број ROP-ODZ-33636-LOC-1/2019 од 04.12.2019.године;
* Извод из пројекта за грађевинску дозволу са главном свеском, израђен од стране „Адомне” доо Нови Сад, под бројем Р-384/2019 децембар 2019., одговорно лице пројектанта Игор Вукобратовић, главни пројектант Игор Вукобратовић, дипл.инж.саоб., лиценца број 370 Ф072 07;
* Техничка контрола пројектне документације израђена под бројем ТК-05/2019 од 24.12.2019.године од стране агенције „Р пројекат“ Каћ, одговорно лице Борис Раковић, вршилац техничке контроле пројекта саобраћајнице Борис Раковић дипл.инж.грађ. лиценца број 315 Ф834 08 и вршилац техничке контроле пројекта саобраћаја и саобраћајне сигнализације и пројекта саобраћаја и саобраћајне сигнализације за време извођења радова Небојша Стоисављевић дипл.инж.саоб., лиценца број 310 О154 15;
* Пројекат за грађевинску дозволу израђен од стране „Adomne” доо Нови Сад, под бројем Р-384/2019 децембар 2019., одговорно лице пројектанта Игор Вукобратовић, главни пројектант Игор Вукобратовић, дипл.инж.саоб., лиценца број 370 Ф072 07.

На основу члана Одлуке о утврђивању доприноса за уређивање грађевинског земљишта („Сл.лист општине Оџаци“, бр 4/2015 и 14/17), доприноси за уређивање грађевинског земљишта се не обрачунавају.

Обавезује се инвеститор да најкасније осам дана пре почетка извођења радова, пријави почетак грађења објекта, органу надлежном за издавање грађевинске дозволе.

Грађевинска дозвола за објекат описан у ставу 1. диспозитива престаје да важи ако се не отпочне са грађењем објекта, односно извођењем радова, у року од **три** године од дана правоснажности овог Решења.

Обавезује се инвеститор да пре подношења захтева за издавање употребне дозволе **спроведе препарцелацију** **катастарске парцеле** **број 616 к.о. Оџаци**.

 Грађевинска дозвола за објекат описан у ставу 1. диспозитива престаје да важи ако се у року од **пет** година од дана правоснажности решења којим је издата грађевинска дозвола, не изда употребна дозвола.

Орган надлежан за издавање ове грађевинске дозволе не упушта се у оцену техничке документације која чини саставни део грађевинске дозволе, те у случају штете настале као последица примене исте, за штету солидарно одговарају пројектант који је израдио и прописао техничку документацију, вршилац техничке контроле и инвеститор.

**О б р а з л о ж е њ е**

Општинска управа Оџаци, Одељење за инвестиције и јавне набавке, ул. Кнез Михајлова бр. 24, у имеОпштине Оџаци,на основу члана 24. Одлуке о организацији општинске управе Оџаци („Службени лист општине Оџаци“, број 20/2017), поднела је захтев за издавање решења за издавање грађевинске дозволе за изградњу објекта ближе описаног у диспозитиву овог Решења.

 Уз захтев за издавање грађевинске дозволе је приложено:

* Извод из пројекта за грађевинску дозволу са главном свеском, израђен од стране „Adomne” доо Нови Сад, под бројем Р-384/2019 децембар 2019., одговорно лице пројектанта Игор Вукобратовић, главни пројектант Игор Вукобратовић, дипл.инж.саоб., лиценца број 370 Ф072 07;
* Техничка контрола пројектне документације израђена под ТК-05/2019 од 24.12.2019.године од стране агенције „Р пројекат“ Каћ, одговорно лице Борис Раковић, вршилац техничке контроле пројекта саобраћајнице Борис Раковић дипл.инж.грађ. лиценца број 315 Ф834 08 и вршилац техничке контроле пројекта саобраћаја и саобраћајне сигнализације и пројекта саобраћаја и саобраћајне сигнализације за време извођења радова Небојша Стоисављевић дипл.инж.саоб., лиценца број 310 О154 15;
* Пројекат за грађевинску дозволу израђен од стране „Adomne” доо Нови Сад, под бројем Р-384/2019 децембар 2019., одговорно лице пројектанта Игор Вукобратовић, главни пројектант Игор Вукобратовић, дипл.инж.саоб., лиценца број 370 Ф072 07, који чини: главна свеска -0 главни пројектант Игор Вукобратовић дипл.инж.саоб., лиценца број 370 Ф072 07; пројекат саобраћајнице -2.1 одговорни пројектант Иван Трипковић, дипл.инж.грађ. лиценца број 310 Н303 09; пројекат саобраћаја и саобраћајне сигнализације-8.1 и пројекат саобраћаја и саобраћајне сигнализације за време извођења радова главни пројектант Игор Вукобратовић дипл.инж.саоб., лиценца број 370 Ф072 07;
* Графичке прилози техничке документације у dwg формату;
* Kатастарско топографски план
* Изјава Председника општие Оџаци број:03-1-4/2020-I од 13.01.2020. године и
* Доказ о уплати прописане накнаде за Централну евиденцију

Како је уз захтев за издавање грађевинске дозволе поднета сва потребна документација из члана 135. Закона о планирању и изградњи („Сл.гласник РС“,број 72/09, 81/09-испр., 24/2011, 121/2012, 42/2013- одлука УС, 50/2013- одлука УС, 98/2013-одлука УС, 132/2014, 145/14, 83/18, 31/19 и 37/19 др закон) и члана 16. Правилника о спровођењу поступка обједињене процедуре електронским путем („Сл.гласник РС“, брoj 68/19), решено је као у диспозитиву.

**ПОУКА О ПРАВНОМ ЛЕКУ**: Против овог решења може се изјавити жалба у року од 8 дана од дана пријема истог, кроз Централни информациони систем за електронско поступање у оквиру обједињене процедуре, Покрајинском секретаријату за eнергетику, грађевину и саобраћај у Новом Саду, ул. Булевар Михајла Пупина број 16.

Обрадио:

дипл.правник Светлана Јовановић

Руководилац Одељења,

Татјана Стаменковић, дипл.инж.грађ.